cyanic-selkie/wikianc huggingface dataset:
Lishøgda
Fylkesvei 2542, også kjent som Lishøgdvegen, stopper her. Bomveirn Lisetervegen starter her.
Ann Romney
Ann Lois Romney (født Ann Lois Davies 16. april 1949 i Detroit, Michigan) er kona til den amerikanske forretningsmannen og politikeren Mitt Romney, som var presidentkandidat for Det republikanske partiet i det amerikanske presidentvalget 2012. Fra 2003 til 2007 var hun Massachusetts' førstedame.
Lishøgda
En gammel kirkevei mellom Østre og Vestre Gausdal går gjennom Lishøgda.
12. etappe av Tour de France 2015
Klatrespurt (Port de Lers)
1. kategorisert stigning etter 144 km
Ludwig Bechstein
Ludwig Bechstein (født 24. november 1801 i Weimar, Hertugdømmet Sachsen-Weimar; død 14. mai 1860 i Meiningen, hertugdømmet Sachsen-Meiningen) var en tysk skribent, bibliotekar, arkivar og apoteker. Han er kjent som samler av tyske folkeeventyr (både tyske folkeeventyr og nyere tyske folkeeventyr).
Ann Romney
Ann og Mitt Romney giftet seg 21. mars 1969 da hun var 19 og han var 22. Paret har fem sønner som er født mellom 1970 og 1981.
12. etappe av Tour de France 2015
Klatrespurt - målgang (Plateau de Beille)
HC-kategorisert stigning etter 195 km
Ann Romney
Ann Romney har studert ved Brigham Young University og Harvard University Extension School. Hun tok en Bachelor of Arts-grad med spesiallisering i fransk språk.
Hun ble diagnostisert med multippel sklerose i 1998, men har forholdsvis milde symptomer på sykdommen. I 2008 fikk hun påvist brystkreft og gjennomgikk en operasjon.
28. oktober 2011 var Ann Romney en av hovedtalerne under republikanernes landsmøte etter Mitt Romney var nominert til partiets presidentkandidat. Hun fokuserte på kvinner og mødre, familiens historie og hennes tro på Romney som den beste til å lede USA.
Ipumbu Shiimi
Ipumbu Wendelinus Shiimi (født i 1970 i Ontana i Namibia) er en namibisk økonom, som siden 2010 har vært sentralbanksjef for Namibias bank.
Han er gift og har en datter.
Utdanning og yrkeserfaring
Shiimi har en Master of Science-grad innen finans fra 1998, og en Postgraduate Diploma innen økonomi (Economic Principles) fra 1995, fra Universitetet i London. Han har også en Diploma i utenrikshandel og ledelse fra Maastricht School of Management i Nederland, en Honours-grad i samfunnsøkonomi fra University of Western Cape i Sør-Afrika og en Bachelor of Commerce-grad i økonomi og regnskap fra University of Western Cape.
Shiimi begynte å jobbe ved Namibia Economic Policy Research Unit (NEPRU) i 1994. Han har jobbet i sentralbanken siden 1995, og ble i november 2006 til Governor, med ansvar for forvaltningen av valutareservene, tilsynet med banknæringen, økonomisk stabilitet og økonomisk overvåkning. Han ble utnevnt til ny sentralbanksjef 25. mars 2010, av president Hifikepunye Pohamba. Han overtok da etter Tom Alweendo, som gikk til stillingen som president for Nabibias National Planning Commission.
Lloyd Koch
Lloyd Koch (født 17. juni 1931, død 16. april 2013) var en zimbabwisk landhockeyspiller.
Han representerte Rhodesia under Sommer-OL 1964 i Tokyo, hvor laget hans ble utslått i gruppespillet.
Irondi Pugliesi
Irondi Mantovani Pugliesi (født 3. august 1947 i Apucarana i delstaten Paraná i Brasil, død 12. april 2021 i Arapongas) var en brasiliansk politiker.
Hun døde den 12. april 2021 av covid-19 i Arapongas av COVID-19.
Ian Mackay
Ian Mackay (født 9. mai 1938) er en zimbabwisk landhockeyspiller.
Han representerte Rhodesia under Sommer-OL 1964 i Tokyo, hvor laget hans ble utslått i gruppespillet.
Rolex Paris Masters 2019
Det ble konkurrert i singel og dobbel for menn på hardcourt.
Tollboden (Kristiansand)
Tollboden i Kristiansand i Vest-Agder er en markant og representativ bygning nederst i Tollbodgata ved Vestre havn, men er matrikulert i Vestre Strandgate 21. Tollboden huser administrasjonen for Kristiansand regiontollsted i Tollregion Sør-Norge. Regiontollstedet er åpent for publikum mandag til fredag klokken 08:00 til 15:30.
Bygningskomplekset har kulturhistoriske og arkitekturhistoriske verdier og ble i 1937 administrativt fredet og er i 2013 fredet av Riksantikvaren. I begrunnelsen fremgår det
I Tollbodgata bruker også et utested navnet Tollboden.
Alysson Paradis
Alysson Paradis (født 29. mai 1982 i Paris, Frankrike) er en fransk skuespillerinne. Alysson Paradis er lillesøster til Sanger og skuespillerinne Vanessa Paradis.
Hjördis Töpel
Hjördis Töpel (født 4. januar 1904 i Göteborg, død 17. mars 1987 i Göteborg) var en svensk stuper og svømmer som i de olympiske leker 1924 i Paris og 1928 i Amsterdam.
Black Hornet Nano
Black Hornet Nano (PD-100 PRS) er en militær drone utviklet av det norske selskapet Prox Dynamics AS (gründer og oppfinner: Petter Muren, 2007), som i 2016 ble oppkjøpt av selskapet FLIR Systems, Inc., del av det amerikanske Teledyne-konsernet. Utviklingsavdelingen for nano-dronene ligger fortsatt i Norge, og heter nå FLIR Unmanned Aerial Systems AS.
Dronen veier 17 gram og er utformet med tanke på overvåkning og rekognosering for bakketropper. Dronesystemet skal være lett for bakketropper å ta med seg. Dronen er utstyrt med tre overvåkningskameraer som er skjult i fronten. Dronen har en lengde på 100 millimeter og rotorbladene spenner over 120 millimeter. To droner får plass i basestasjonen, som veier mindre enn 1 kilogram uten monitor.
Versjoner
Black Hornet 3 veier 32 gram og kan fly i dårlig vær. Den har kamera for lyse og mørke (termisk), og kan overføre bilder og data hele døgnet.
Brukere
I september 2016 var dronen PD-100 «Black Hornet» tatt i bruk av militæret i 19 NATO-land.
Folkeopprøret mot klimahysteriet
Folkeopprøret mot klimahysteriet er en norsk protestaksjon og Facebook-gruppe etablert i begynnelsen av februar 2020. Initiativtaker var askøyværingen Knut Amundsen med politisk bakgrunn fra Demokratene og Pensjonistpartiet.
Tony Unger
Han representerte Rhodesia under Sommer-OL 1964 i Tokyo, hvor laget hans ble utslått i gruppespillet.
Folkeopprøret mot klimahysteriet
24. februar 2020 publiserte nettstedet Faktisk.no et utvalg av sitater fra personer med roller som administratorer eller moderatorer i Facebook-gruppen «Folkeopprøret mot klimahysteriet». Flere av disse hadde tilkjennegitt sterke meninger om innvandring, Islam, vaksiner og barnevernet. Dette førte til påstander om at Faktisk.no tok mannen og ikke ballen. «Ren og skjær drittpakke fra Faktisk.no», skrev Resetts Helge Lurås. Facebookgruppen har 167,949 medlemmer per 5. mars 2020.
LoJack
LoJack Corporation er et amerikansk selskap som produserer LoJack Stolen Vehicle Recovery System, et sporingssystem for montering i motorvogner. Hovedelementet i systemet er en transceiver som monteres i motorvognen.
Selskapet ble stiftet og har hovedkontor i Massachusetts.
Manuele Boaro
Manuele Boaro (født 12. mars 1987 i Bassano del Grappa) er en profesjonell italiensk landeveissyklist. Han sykler for UCI WorldTour-laget Astana Pro Team. Hans spesialitet som rytter er tempo. Boaro har flere gode plasseringer og seiere som yngre rytter, men har ikke fått noen store seiere etter hvert. Han deltok i Giro d'Italia 2012, der han hadde topp 10 plasseringer på 2 etapper (topp 5 på én).
EM i bobsleigh 1993
EM i bobsleigh 1993 (europamesterskapet i bobsleigh) ble arrangert i St. Moritz i Sveits i 1993.
Native POSIX Thread Library
Native POSIX Thread Library (NPTL) er en egenskap ved programmer som gjør det mulig for Linuxkjernen å effektivt kjøre programmer som er skrevet for å bruke POSIX Threads.
NPTL ble først utgitt i Red Hat Linux 9. Det har vært en del av Red Hat Enterprise Linux siden versjon 3, Fedora siden Core 5, og Linux-kjernen siden versjon 2.6. Det er nå en fullt integrert del av GNU C Library.
Valle Hovin
Valle Hovin, eller Valle-Hovin, er et strøk i Oslo mellom Grenseveien og Ring 3, som har fått sitt navn etter gårdene Valle og Hovin. Strøket omkranser flere idrettsanlegg; Gamle velodromen, Valle Hovin idrettspark, Valle Hovin stadion, Vallhall Arena og Intility Arena.
Gamle velodromen
På sørøstsiden lå den gamle velodromen for bruk til banesykling. Denne ble åpnet i 1977, men har etter årtusenskiftet forfalt grunnet manglende vedlikehold. Velodromen ble revet under byggingen av Intility Arena.
Valle Hovin idrettspark
På nordvestsiden ligger Valle Hovin idrettspark med fem spillflater som drives av Vålerenga Fotball, blant annet Valle Hovin Kunstgress.
Valle Hovin stadion
På sørøstsiden ligger Valle Hovin Stadion, Norges første utendørs kunstisstadion, som ble åpnet i 1966.
Vallhall Arena
På nordøstsiden ligger Vallhall Arena, Oslos største innendørs arena, som ble åpnet i 2001.
AS GNN
Association Sportive des Gendarmerie Nationale Nigérienne er en fotballklubb fra Niamey i Niger som spiller i toppserien Niger Premier League. De har vunnet serien 4 ganger og cupen 1 gang.
Albanias herrelandslag i volleyball
Albanias herrelandslag i volleyball er det albanske landslaget i volleyball for herrer som konkurrerer for Albania under Sommer-OL, Volleyball-VM og Volleyball-EM. Landslaget er rangert som nummer 77 på FIVBs verdensranking.
Mats Danielsen
Mats Danielsen (født 28. september 1992) er en norsk uavhengig politiker. Han ble første gang innvalgt i Stavanger bystyre i 2011. Danielsen har tidligere vært formann i Rogaland FpU. Danielsen er IT-konsulent og jobber i Eye-share.
Albanias herrelandslag i volleyball
Resultater i internasjonale turneringer
''Resultatene som er vist under er kun konkurranser der Albania har deltatt. Turneringer de ikke har tatt del i er ikke ført opp.''
Robert Robertson
Robert Robertson (født 31. mars 1938) er en zimbabwisk landhockeyspiller.
Han representerte Rhodesia under Sommer-OL 1964 i Tokyo, hvor laget hans ble utslått i gruppespillet.
Børning (filmserie)
Børning er en norsk filmserie bestående av 3 actionkomedier. Filmene er produsert av SF Norge, regissert av Hallvard Bræin og skapt av Linn-Jeanette Kyed som også står bak NRK-serien Rådebank.
Børning-filmene er såkalte bilfilmer og handler om biler og bilrace. Børning-serien er en norsk omstart, en såkalt reboot (spin-off) av den amerikanske The Fast and the Furious-filmserien.
Til tross for sine action- og stuntscener inneholder ikke filmene noe som helst form for vold eller vulgaritet, og filmene har derfor en svært lav aldersgrense og kan bli sett av barn helt ned i førskolealder. Børning-filmene kan derfor bli omtalt som «actionfilmer for barn».
Filmene handler om bilmekanikeren og racerføreren Roy Gundersen som stadig blir forfulgt av politiet da han blir utfordra til å delta i ulovlige billøp.
Roy Gundersen
Roy Gundersen er hovedpersonen i alle de tre filmene, og spilles av Anders Baasmo Christiansen. Han jobber til daglig som bilmekaniker på bilverkstedet sitt, som heter Stallion Parts, hvor han blant annet mekker på kappkjøringsbilen sin. Bilen heter «Lillegul» og er en 1967 Ford Mustang fastback 302 BOSS motor. På fritiden er Roy racerfører.
I Børning 1 er han daglig leder på Stallion Parts bilverksted i Oslo. Han forbereder seg på «Street Legal», et lovlig bilrace hvor han skal delta med Lillegul, men så kommer dattera Nina og stikker kjepper i hjulene. Fordi Roy nekter å ta imot en sjokolade som Nina har kjøpt til ham, saboterer hun Roys deltakelse i Street Legal ved å tukle med motoren til Lillegul sånn at den får motorstopp rett etter start. Dette er dermed første gang Roy taper mesterskapet, og det medfører at hans gamle kamerat og rival TT dukker opp. Han satsa og heia på Roy under bilrace-mesterskapet, og ble svært skuffa da Roy tapte. Derfor utfordrer han Roy til å kjøre om kapp mot ham i et ulovlig gateløp til Sinsenkrysset, for at Roy likevel skal få en sjanse til å få seieren han fortjener. Roy synes at et bilrace til Sinsenkrysset er altfor kort og stusselig, så han forlenger racet til å gå helt til Nordkapp. Med seg på racet har han med seg dattera Nina som assistent og veiviser.
I Børning 2 slipper han ut av fengsel etter to år for å ha deltatt i ulovlig street race. Han bestemmer seg for å legge billivet på hylla og starte et nytt liv som pølsesenger på en bensinstasjon. Da han på nytt blir utfordra til å delta i et nytt ulovlig street race fra Fosnavåg til Murmansk i Russland nekter han, men da han finner ut at datteren Nina og den nye kjæresten hennes Charlie skal delta i racet må Roy og ekskona Ingrid kjøre etter dem for å stoppe dem.
I Børning 3 skal Roy omsider gifte seg med kjæresten Sylvia. Bryllupet skal stå på toppen av Trollstigen, men da Sylvias tyske ekskjæreste Robin dukker opp på utdrikkingslaget før bryllupet kysser en full Roy henne. Da Sylvia finner ut av det blir hun rasende og gjør det slutt med Roy. En knust Roy blir dermed utfordra til nok et bilrace for å vinne Sylvia tilbake, denne gangen mot Robin på selveste Nürburgring i Tyskland.
Nina Gundersen
Nina Gundersen er dattera til Roy og spilles av Ida Husøy.
I Børning 1 dukker hun uventa opp på verkstedet til faren Roy for å feriere hos ham etter å ha vært borte fra ham i flere år. Da hun kjøper en sjokolade til Roy nekter han å ta den i den i mot, og Nina saboterer derfor Roys sjanser til å vinne Street Legal ved tukle med motoren til Lillegul. Dette resulterer i et langt og ulovlig street race fra Oslo til Nordkapp.
I Børning 2 har Nina fått seg en ny kjæreste som heter Charlie, og sammen planlegger de å delta i et ulovlig street race fra Fosnavåg til Murmansk. Roy og ekskona Ingrid må dermed stoppe datteren deres fra å gjøre noe dumt.
Doffen
Doffen er en kollega og kamerat av Roy, og spilles av Sven Nordin.
I Børning 1 deltar han i racet mellom Oslo og Nordkapp sammen med Nybakken og sønnen Jimmy. Framme i Nordkapp plasserer han en stein på gasspedalen til bilen og setter den utfor klippa på Nordkapplatået med Nybakken inni bilen da han tror at Nybakken er død.
I Børning 2 rømmer Doffen fra fengslet da han finner ut at Nybakken skal delta i racet mellom Fosnavåg og Murmansk. Han har svært dårlig sannvittighet for det han gjorde mot Nybakken på slutten av den første filmen.
I Børning 3 kjører Doffen likbil. Han og Nybakken er med på turen for å hjelpe Roy i racet.
Nybakken
Nybakken er bestekameraten til Doffen. Han spilles av Otto Jespersen.
I Børning 1 lyver han på seg en dødelig hjernesykdom som ikke finnes, for å kunne være med til Nordkapp. Dette medfører at Doffen tror at han er død når han bare har tatt en liten lur, og for å gi ham en verdig begravelse plasserer Doffen en stein på gasspedalen til bilen med Nybakken inni og setter den utfor klippa på Nordkapplatået. Nybakken bråvåkner under fallet.
I Børning 2 er han taxipassasjer hos taxisjåfør Arne-Roger, som blir hans nye bestekamerat. Han slapp heldigvis unna hendelsen på Nordkapp med lettere skader, men lyver på seg brukket nakke og lammelse for å kunne få TT-kort og gratis taxiturer. Han er veldig sint på Doffen etter det som skjedde ved Nordkapp, og har mista all tillit til ham. Da Doffen kommer for å be om unnskyldning nekter Nybakken først å tilgi ham, men etterhvert tar han likevel Doffen til nåde da det går opp for ham hvor treigt Arne-Roger kjører.
I Børning 3 er Nybakken med Doffen i likbilen når de skal kjøre ned til Nürburgring. I første omgang nekter Nybakken å være med ned til Tyskland fordi han ikke tror han vil slippe inn i på grunn av sine dårlige kunnskaper i tysk grammatikk. Han ombestemmer seg etter å ha fått vite at Wenche Myhre skal samme vei som dem. På veien ned klarer Nybakken med et uhell å ta med seg en kiste med et lik fra et begravelsesbyrå på Uddevalla. Doffen blir temmelig oppgitt når han oppdager dette, men det viser seg etterhvert at de kan ha nytte av den døde dama likevel når Doffen, etter å ha spist på en restaurant i Köln sammen med Nybakken, oppdager at han har glemt lommeboka si i Hamburg.
Sylvia
Sylvia er kjæresten til Roy. Hun spilles av Jenny Skavlan i de to første filmene og av Kathrine Thorborg Johansen i den tredje filmen.
I Børning 1 deltar hun i racet mellom Oslo og Nordkapp sammen med en venninne.
I Børning 2 er Sylvia gravid. Mot slutten av filmen føder hun barnet Shelby, og Nina blir storesøster.
TT
TT er rivalen til Roy, men også en god venn av ham, og spilles av Trond Halbo.
I Børning 1 utfordrer han Roy til å kjøre om kapp mot ham fra verkstedet hans til Sinsenkrysset, men Roy forlenger løpet til å gå helt til Nordkapp.
Physoglossus
Physoglossus er en slekt av biller i familiegruppen løpebiller.
Børning (filmserie)
TT
I Børning 3 er TT toastmaster og hjelperen til Roy. Han tror på kjærligheten, og målet hans er at alle kjærestepar skal leve lykkelig med hverandre for alltid. På Nürburgring hjelper han Roy med å vinne løpet ved å bruke bilen sin til å hindre Roys motstandere fra å krysse målstreken før ham.
Physoglossus
Utseende
En middelsstor (ca. 9 millimeter), avlang, rødlig løpebille. Fasettøynene er middelsstore og litt utstående. Pronotum er hjerteformet med markerte bakhjørner, omtrent så bredt som hodet. Dekkvingene er jevnbrede med fine punkstriper. Hele oversiden er tett punktert.
Børning (filmserie)
Hanne Gundersen
Hanne Gundersen er moren til Roy og spilles av Anitra Eriksen. Hun har kun en liten miniopptreden i begynnelsen av den første filmen.
Physoglossus
Utbredelse og økologi
Slekten er utbredt i India (Tamil Nadu). Typeekesmeplaret ble fanget i en lysfelle om natten.
Børning (filmserie)
Jimmy
Jimmy er sønnen til Doffen og kjæresten til Nina i den første filmen, og spilles av Oskar Sandven Lundevold.
I Børning 1 er han med faren sin og Nybakken på turen fra Oslo til Nordkapp.
Charley
Charley er kjæresten til Nina i den andre filmen, og spilles av Jonas Hoff Oftebro.
I Børning 2 deltar han i løpet fra Fosnavåg til Murmansk sammen med Nina.
Svenske Roy
Svenske Roy er en pensjonert bilmekaniker fra Malmö og spilles av Björn Kjellman.
I Børning 3 blir han kamerat med Roy etter at Roy klarer å kjøre på ham ved et uhell og det viser seg at de er navnebrødre. Han virker glad og lykkelig på utsiden, men på innsiden er han deprimert og ulykkelig fordi alle i familien hans hater ham.
Tyske Roy
Tyske Roy er en bilmekaniker og tidligere racerfører fra Hamburg og spilles av Kostja Ullmann.
I Børning 3 hjelper han Roy med å oppgradere Lillegul til en raskere bil for å kunne vinne løpet på Nürburgring.
Romy
Romy er lillesøstra til tyske Roy og spilles av Ruby O. Fee.
I Børning 3 lager hun kyllingsuppe til Roy og gjengen, og blir kjæreste med TT.
Wenche Myhre
Wenche Myhre er en norsk sanger og spilles av henne selv.
I Børning 3 blir Nybakken stupforelska i henne da han får høre henne synge på radioen. Drømmen hans går i oppfyllelse da han får møte henne personlig på en bensinstasjon i Halden. Det viser seg at de skal samme vei ettersom Wenche skal holde konsert i Köln. Mot slutten av filmen blir Nybakken og Wenche kjærester.
Phillip Mørk
Phillip Mørk er politimann, førstebetjent og Roys erkefiende, og spilles av Henrik Mestad.
VM i vektløfting 1990
VM i vektløfting 1990 (verdensmesterskapet i vektløfting) ble arrangert i Budapest i Ungarn og i Sarajevo i Jugoslavia i 1990.
Børning (filmserie)
Phillip Mørk
I Børning 1 blir teltturen hans på fjellet avbrutt av det ulovlige løpet mellom Oslo og Nordkapp, og han må dermed kjøre etter Roy og alle deltakerne for å stoppe dem.
I Børning 2 er Mørk på politikonferanse i Sverige, men konferansen blir avbrutt av det ulovlige løpet mellom Fosnavåg og Murmansk. Nok en gang må han ut på biljakt.
I Børning 3 har han blitt suspendert fra politiet etter å ha stjålet en russisk lastebil, og bruker permisjonstiden sin på å kjøre turistbuss sammen med kona Torbjørg (spilt av Arnhild Litleré) og norske turister ned til Tyskland, men da han får øye på Roy og Lillegul på den tyske motorveien vekkes politiinstinktene i ham igjen.
Kayser
Kayser er en tidligere verdensmester i bilrace og spilles av Vegar Hoel.
I Børning 2 utfordrer han både Roy, Charley og alle de andre til et nytt, ulovlig løp. Roy nekter, men Charlie og resten av gjengen tar utfordringa.
Robin
Robin er Sylvias bifile ekskjæreste fra Köln, og spilles av Alexandra Maria Lara.
I Børning 3 kommer hun til Norge for å ta Sylvia fra Roy og bringe henne tilbake til livet hennes. Når Roy attpåtil kysser Robin i fylla må han kjøre om kapp mot henne på Nürburgring for å vinne Sylvia tilbake.
Lemmy Müller
Lemmy Müller er Robins onde fetter fra Hamburg og tyske Roys verste fiende, og spilles av Henning Baum.
I Børning 3 utfordrer han Roy i et lite minirace på containerhavna i Hamburg. Roy nekter, men ombestemmer seg da Lemmys menn kaster både TT og bilen hans i Elbe.
Kurt og Berry
Kuit og Berry er to tyske politimenn og spilles av Peter Kurth og Milan Peschel.
I Børning 3 får de hjelp av Phillip Mørk til å kjøre etter Roy for å arrestere ham.
Next Generation ATP Finals 2019
Next Generation ATP Finals 2019 var en tennisturnering, og del av ATP-touren 2019 som fant sted i Milano i Italia fra 5. til 9. november 2019.
Utsjøen
Utsjøen ligger 268 meter over havet i Eidsvoll og Nes kommuner i Viken, nær bygda Gullverket. Innsjøen har utløp i sør med elva Kampåa.
Innsjøen kan nås via skogsbilvei fra fylkesvei 181 i nord, eller fra Gullverket i vest.
Som del av virksomheten ved Gullverket, ble det åpnet gullgruver ved også ved Utsjøen i 1778. Virksomheten ble imidlertid lagt ned i 1808, og det har siden ikke vært drift i gruvene. Den angivelig rikeste av gruvene var lenge forsvunnet, og det er knyttet flere myter til dette. Blant annet er det hevdet at gruva ble fylt igjen under Napoleonskrigene, for at svenskene ikke skulle få tak i gullet. Nylig er det imidlertid gjenoppdaget en gruve under dagens vannflate på østsiden av Utsjøen, som kan være den bortglemte gruva.
Pangram
Pangram (Fra gammelgresk: παν «alt» + γράμμα «bokstav», altså: «alle bokstaver») er en setning eller et uttrykk som inneholder minst én av hver bokstav i språkets alfabet. Et Perfekt pangram inneholder alle og bare én av hver bokstav. Et ufullstendig pangram inneholder nesten, men ikke alle, bokstavene fra alfabetet.
Pangramer brukes som ren underholdning; som skriveeksempel for prøve på håndskrift; som hjelpemiddel til å vise en font; eller som huskeregel for å raskt teste tegnsettet i teknisk utstyr som behandler eller viser bokstaver.
Kjente eksempler
Et kjent pangram for det engelske alfabetet er: «The quick brown fox jumps over the lazy dog», som består av 35 bokstaver, men det engelske alfabetet har 26 bokstaver, så dette er altså fullstendig, men ikke perfekt.
Dette pangrammet ble utviklet og først tatt i bruk av den store amerikanske telegramformidlingsbedriften Western Union, til å sjekke at teleksutstyr fungerte som det skulle. Senere har det også blitt kjent blant annet fordi det var standardtekst til illustrasjon av fonter i engelsk utgave av Microsoft Windows.
Et eksempel på et norsk pangram er: «Høvdingens kjære squaw får litt pizza i Mexico by».
Flere eksempler
39: «Sær golfer med kølle vant sexquiz på wc i hjemby». 41: «Høvdingens kjære squaw får litt pizza i Mexico by». 45: «Vår kjære møy i cape øvde banjo, whist og quiz i taxifila». 45: «IQ-løs WC-boms uten hørsel skjærer god pizza på xylofon». 47: «Vår kjære zulu-møy øvde banjo, whist og quickstep fra taxi». 50: «Etter quiz og whist må Jo bære fakkellys på vår sørgående cox». 53: «Taxisjåføren quizet bedre om calypso, watt og klær på hjemveien». 53: «Vår sære Zulu fra badeøya spilte jo whist og quickstep i min taxi». 57: «Du åt ca fire wienerpølser og tok taxi hjem fra byen med ære fra quizen». 57: «Jeg begynte å fortære en sandwich mens jeg kjørte taxi på vei til quiz». 95: «Quisling var ein kløppar til å spela jazz på xylofon, men lærte seg aldri å spela cembalo før han drog til Washington».
Xu Mingfu (alpinist)
Xu Mingfu (født 17. juli 1997) er en kinesisk alpinist
Under VM i alpint 2019 deltok han i kvalifiseringen til storslalåm, men kvalifiserte seg ikke til den ordinære konkurransen.
Xu representerte Kina i vinter-OL 2022 i Beijing, hvor han ikke fullførte super-G og heller ikke slalåm.
Miguel Ángel Rubiano
Miguel Ángel Rubiano Chávez (født 3. oktober 1984 i Bogotá) er en colombiansk profesjonell landeveissyklist. Han sykler for det profesjonelle kontinentallaget Team Colombia. Hans største seier i karrieren kom på den 6. etappen av Giro d'Italia 2012. Da krysset han målstreken alene etter å ha sittet 45 km alene i brudd. Han syklet også i klatretrøya i 6 dager.
Robert Ullyett
Robert Ullyett (født 5. april 1936, død 19. oktober 2015) var en zimbabwisk landhockeyspiller.
Han representerte Rhodesia under Sommer-OL 1964 i Tokyo, hvor laget hans ble utslått i gruppespillet.
Horder (folkegruppe)
Horder var navnet på en folkegruppe, eller stamme, før og under rikssamlingstiden. Hordene levde i området som omtrent tilsvarer dagens Hordaland.
Salix arbutifolia
Salix arbutifolia er et løvfellende tre i vierfamilien.
Horder (folkegruppe)
En teori går ut på at hordene stammet fra harudene, et germansk folk som omtales av den romerske historieskriveren Tacitus rundt 100 e.Kr. Harudene skulle ha vandret til Hordaland i folkevandringstiden, og dermed blitt opphavet til hordene.
Salix arbutifolia
Det blir opptil 30 m høyt med en stammediameter på 1 m. Barken er brunlig grå, og krona er søyleformet. Bladene er 5–8 cm lange, 1,5–2,3 cm brede, tilspissede og med kileformet basis. Begge sider er glatte og grågrønne. Hannraklene er hengende og som regel 1 cm lange. Hunnraklene er 1–2,5 cm lange.
Horder (folkegruppe)
Hordene er også omtalt i Snorres kongesagaer. I Harald Hårfagres saga forteller Snorre om slaget i Hafrsfjord, der Harald Hårfagre skal ha kjempet mot blant annet horder, ryger, egder og teler. Snorre gjengir også et skaldekvad av Torbjørn Hornkløve, i forbindelse med at Harald skal ha sendt fra seg alle konene sine for å gifte seg med den danske kongsdatteren Ragnhild Eriksdatter. Holm-Rygers og Horders møyer, hedemarkske og av Hålges ætt kongen den ættestore oppgav, da han tok konen den danske.
I Olav den helliges saga handler et helt kapittel om Olav den helliges forhold til hordene. Snorre forteller også at hordene var blant Olavs motstandere i slaget på Stiklestad. Kong Magnus Berrføtt kalles Hordekongen i et kvad av Bjørn Krepphendt. Hordene dukker også opp i Magnus Blindes og Harald Gilles saga, i et kvad av skalden Ivar Ingmundesson, der det fortelles at hordene og sygnene tok tronpretendenten Sigurd Slembe til konge.
Salix arbutifolia
Dette treslaget skiller seg fra de fleste andre Salix-arter ved at blomstene er vindpollinerte. Mange botanikere plasserer arten i ei monotypisk slekt som Chosenia arbutifolia. Molekylærgenetiske undersøkelser viser derimot at arten hører til midt i Salix der den plasseres i underslekta Pleuradenia sammen med en annen østasiatisk art.
Buffles du Borgou FC
Buffles du Borgou FC er en fotballklubb fra Parakou i Benin som spiller i toppserien Benin Premier League. De har vunnet serien 3 ganger og cupen 3 ganger.
Oste
Oste er en elv i Tyskland, og en venstre bielv til Elben. Det er den største elven mellom Weser og Elben.
Elven starter ved Tostedt, nær grensen til Lüneburger Heide. Fra kilden flyter den vestover forbi tettstedet Sittensen og småbyen Zeven, før den snur nordover og passerer den lille byen Bremervörde. Her begynner tidevannet å påvirke elva. Videre mot utløpet ved Neuhaus, renner den forbi tettstedet Hemmoor.
Den flyter gjennom landkretsene Harburg, Rotenburg, Stade og Cuxhaven.
Ved Gräpel og Brobergen går ferjer over elva. Selv om elva kan seiles, er det kun begrenset skipstrafikk.
USS «Constitution»
USS «Constitution» er en tre-mastet fregatt tilhørende United States Navy. Fartøyet ble navngitt etter USAs grunnlov av landets første president, George Washington og er verdens nest eldste marinefartøy i aktiv tjeneste etter engelske HMS «Victory». USS «Constitution» ble sjøsatt i 1797 og var en av de seks opprinnelige fregattene vedtatt bygget etter «Naval Act of 1794». Konstruktøren Joshua Humphreys tegnet de seks fregattene med tanke på at de skulle være US Navys hovedskip og de var derfor større og kraftigere bestykket enn vanlige fregatter. Fartøyet ble bygget i Boston ved Edmund Hartts skipsverft og dets første oppdrag var å beskytte amerikansk skipsfart under «liksomkrigen» med Frankrike (1798–1800) og å slå barbarstatene under den første barbarkrigen (1801–1805).
Fartøyets viktigste periode var under den britisk-amerikanske krig mot Storbritannia hvor fartøyet erobret en rekke handelsfartøy og nedkjempet fem britiske marinefartøy; HMS «Guerriere», HMS «Java», HMS «Pictou», HMS «Cyane» og HMS «Levant». Kampen mot HMS «Guerriere» ga USS «Constitution» tilnavnet Old Ironsides og offentlig beundring som gjentatte ganger har reddet fartøyet fra opphugging. Hun fortsatte å tjene USA som flaggskip i skvadroner i Middelhavet og ved Afrika og foretok en verdensomseiling på 1840-tallet. Under den amerikanske borgerkrigen gjorde fartøyet tjeneste som treningsfartøy for United States Naval Academy og til verdensutstillingen fraktet hun ulike deler av USAs utstilling. Etter fartøyet ble trukket tilbake fra aktiv tjeneste i 1881 gjorde hun tjeneste ved mottakelser inntil hun ble erklært museumsskip i 1907. I 1931 gjorde hun en seilas mellom 90 havner i USA i løpet av en treårsperiode. Etter omfattende oppussing seilte fartøyet igjen i 1997.
Fartøyets rolle idag er å fremme forståelse for US Navys rolle i krig og fred gjennom formidling til skoler, historiske fremstillinger og ved deltakelse under større tilstelninger og arrangementer. USS «Constitution» er slik sett i aktiv tjeneste på tross av sin museumsstatus og med en besetning på 60 offiserer og mannskap deltar hun i seremonier, utdanningsprogrammer og spesielle begivenheter samtidig som skipet holdes åpent for besøkende året gjennom. Offiserer og mannskap er alle aktivt tjenestegjørende i US Navy og tilbeordring anses som spesialtjeneste. Fartøysjefen er tradisjonelt en offiser med rang av kommandør.
EM i bobsleigh 1994
EM i bobsleigh 1994 (europamesterskapet i bobsleigh) ble arrangert i La Plagne i Frankrike i 1994.
Liste over land i 1809
Det følgende er en liste over land i verden i 1809.
George Allen
George Felix Allen (født 8. mars 1952) er en amerikansk, republikansk politiker. Han var guvernør i Virginia fra 1994 til 1998 og satt i Det amerikanske senatet for Virgiania fra 2001 til 2007. Han var kandidat til Senatet i 2012.
I 2007 tapte han gjenvalg til Senatet til demokraten Jim Webb. En medvirkende årsak var at han kom med det som ble oppfattet som en rasistisk slengbemerkning til en person som jobbet for Jim Webb.
Allen ble deretter Reagan Ranch Presidential Scholar ved Reagan Ranch Board of Governors of Young America's Foundation.
I 2012 erklærte George Allen at han på nytt ville stille til valg til det amerikanske senatet. Jim Webb hadde frasagt seg gjenvalg og George Allen møtte tidligere guvernør Tim Kaine som sin demokratiske motstander i et valg som ut fra meningsmålinger lå ann til å bli svært jevnt. Kaine vant eventuelt valget med 52,87% av stemmene mot Allens 46,96%.
Goa Velha
Goa Velha er en småby i delstaten Goa i India. Den ligger nord i delstaten, og har en historie som strekker seg tilbake til det ellevte århundre. Goa Velha ble grunnlagt under Kadamba-dynastiet og het opprinnelig Govapuri, men ble lagt mer eller mindre øde under krigene i det femtende århundre. Dette gjorde at en ny by – kjent som Velha Goa – ble grunnlagt et stykke nord for Goa Velha.
Goa Velha hadde 5411 innbyggere under folketellingen i 2001.
Stefan Demert
Stefan Demert (født 15. desember 1939, død 9. juli 2018 ) var en svensk trubadur og lyriker.
Ronald Spence
Ronald Spence (født 20. juli 1945) er en zimbabwisk landhockeyspiller.
Han representerte Rhodesia under Sommer-OL 1964 i Tokyo, hvor laget hans ble utslått i gruppespillet.
Eve (rapper)
Eve Jihan Jeffers Cooper (født 10. november 1978), bedre kjent som Eve, er en amerikansk rapper, sanger, låtskriver, skuespiller, programleder og talkshowvertinne fra Philadelphia. Hun har utgitt studioalbumene Let There Be Eve...Ruff Ryders' First Lady (1999), Scorpion (2001), Eve-Olution (2002) og Lip Lock (2013)''.
Ana Gros
Ana Gros (født 21. januar 1991 i Ljubljana) er en slovensk håndballspiller, som spiller for den slovenske klubben og det slovenske landslaget. Hun har tidligere spilt for de slovenske klubbene og,  i Ungarn,  i Tyskland og de franske klubbene  og , samt de russiske klubbene  og.
Hun fikk sin mesterskapsdebut for det slovenske kvinnelandslaget under Håndball-EM 2010 i Danmark og Norge.
Gros ble fristilt fra kontrakten med den russiske klubben i 2022, grunnet de idrettslige sanksjonene relatert til Russlands invasjon av Ukraina, og signert av den slovenske klubben.
Go A
Go_A er et ukrainsk folk-elektronikaband som består av vokalisten Kateryna Pavlenko, multiinstrumentalisten Taras Sjevtsjenko, gitaristen Ivan Hryhorjak og Ihor Didentjuk på blåseinstrument. I februar 2020 vant gruppen den ukrainske sangkonkurransen Vidbir med sangen «Solovej». Med seieren skulle bandet ha representert Ukraina i Eurovision Song Contest 2020 i Rotterdam i Nederland, men konkurransen ble avlyst på grunn av koronapandemien. I stedet besluttet kringkasteren UA:PBC at bandet skulle få representere Ukraina i Eurovision Song Contest 2021. De deltok med sangen «Sjum» og endte på en femteplass.
Bakgrunn
Bandet ble etablert i slutten av 2012. Navnet Go_A spiller på det å gå tilbake til røttene eller start: «go» i betydningen å gå, mens A er den første bokstaven i alfabetet.
Bandet kombinerer folkemusikk med moderne musikksjangre som dance og elektronika, en kombinasjon som har blitt populær i Ukraina. Bandet har opptrådt i en rekke musikkfestivaler rundt om i landet, og de fikk en hit med låten «Vesnianka» som lå på den slovakiske hitlisten for dance-låter i seks uker. I 2016 ga bandet ut debutplaten #Idinazvuk.
Gruppen var relativt ukjent i Ukraina frem til 2020, da Go_A vant den ukrainske sangkonkurransen Vidbir i regi av tv-kanalene STB og UA:PBC. Gruppen deltok med låten «Solovej» (nattergal) og vant både jury- og telefonavstemningen. Med seieren skulle de representert Ukraina i Eurovision Song Contest i Rotterdam i mai 2020. På grunn av koronaviruspandemien besluttet EBU å avlyse konkurransen for å hindre spredning av covid-19. Go_A fikk i stedet delta i Eurovision Song Contest 2021, men med en annen sang. I februar 2021 ble det kunngjort at gruppen skulle delta med låten «Sjum» (støy). De kvalifserte seg til finalen, der de de endte på en femteplass.
Des Tomlinson
Des Tomlinson (født 4. august 1939) er en zimbabwisk landhockeyspiller.
Han representerte Rhodesia under Sommer-OL 1964 i Tokyo, hvor laget hans ble utslått i gruppespillet.
Graham Cumming
Graham Cumming (født 15. januar 1941) er en zimbabwisk landhockeyspiller.
Frederikke Løvenskiold
Hun var datter av Søren (Severin) Løvenskiold og Benedikte Henrikke Aall (1756-1813). Deler av barndommen tilbrakte hun hos slektninger på Løvenborg i Vestsjælland, sammen med halvfetterne Carl og Eggert. På Løvenholm utfoldet seg et rikt musikkliv, som de unge var en viktig del av.
Holden på Ulefoss
Den 8. august 1812 giftet hun seg i Porsgrund med sin slektning fra Løvenborg, Eggert Løvenskiold. Han hadde etter farens død arvet Holden Jernverk på Ulefoss, der paret tok opphold. Her fødte Frederikke flere barn, deriblant den senere ballettkomponist Herman Severin Løvenskiold. De andre var Ove Rammel (død som toårig i 1818), Frederikke Juliane Marie (f. 1817) og Marie Charlotte Wilhelmine (f. 1821).
Både Frederikke og Eggert var opptatt av musikk, og i 1817 ga de konsert hos Frederikkes fetter Niels Aall på Søndre Brekke i Skien. Eggert var her solist i to hornkonserter, mens Frederikke spilte solostemmen i en Fortepiano Concert. På Holden anskaffet Eggert seg et lite blåserensemble som Frederikke komponerte for til særlige leiligheter. I 1825 lyktes det paret å få ansatt den tyske komponisten og pianisten Carl Schwencke (1797–1870) som klaverlærer for sønnen Herman, og som lærer i musikkteori for dem selv.
Kulhus på Sjælland
Grunnet økonomiske problemer forlot familien Løvenskiold i 1828 Telemark for å bosette seg på Kulhus i nærheten av Lyngby på Sjælland. Interessen for musikk og sønnens studier brakte ekteparet i kontakt med flere av samtidens musikalske frontfigurer. Frederikke fortsatte med å komponere til særlige anledninger, som f.eks. til kongelige jakter og fødselsdager, og hennes musikk ble også fremført av Livgardens Musikkorps. Etter ektemannens død flyttet hun inn i samme eiendom som sin sønn, i Bredegade på Frederiksberg. Som eldre dame fikk hun også oppført musikk i Tivoli. Frederikke var likevel som komponist ikke egentlig berømt i samtiden; hennes noter sirkulerte primært innenfor kongelige og private kretser. Frederikke Løvenskiold døde 91 år gammel og ble begravet på familiegravstedet ved Nørre Jernløse kirke ved Løvenborg.
Eric Van Beuren
Eric Van Beuren (født 5. juli 1942) er en belgisk landhockeyspiller.
Han representerte Belgia under Sommer-OL 1964 i Tokyo, hvor laget hans ble utslått i gruppespillet.
Eugene Odum
Eugene Pleasants Odum (født 17. september 1913 og død 10. august 2002) var en amerikansk biolog, kjent for sitt banebrytende arbeid innenfor økosystemer. Han og hans bror, Howard T. Odum, skrev en mye brukt lærebok i økologi med tittelen Fundamentals of Ecology i 1953. Odum var professor ved University of Georgia. Odum School of Ecology ved University of Georgia har oppkalt etter ham.
Bakgrunn og utdannelse
Odum var sønn av sosiologen Howard W. Odum, og eldre bror av økologen Howard T. Odum. Odum kreditert sin far for at han ble inspirert til å anvende en helhetlig tilnærming i sin forskning. Da han skulle velge hvor han skulle gjennomføre sitt avsluttende eksamensarbeid, forkastet han både University of Michigan og Cornell University, som han ikke oppfattet hadde en holistisk tilnærming som del av forskningen innenfor biologi. I stedet valgte han Graduate Department of Zoology ved University of Illinois, der han tok sin doktorgrad. Odum var student under zoologen Victor Shelford, som var en av dem som stod bak etableringen av The Nature Conservancy.
Etter å ha fått sin doktorgrad i 1939, ble Odum ansatt for å være den første fastboende biolog ved Edmund Niles Huyck Preserve and Biological Research Station, i Rensselaerville, New York. Dette var henholdsvis et naturreservatet og en forskningsstasjon. Reservatet var 430 dekar stort, det var grunnlagt i 1931 og hadde åpnet forskningsstasjon i 1938.
Odum og Martha Ann Huff, som han hadde møtt som student, gift seg i Wilmette i Illinois den 18. november 1939. Hun fortsatte sitt arbeid som kunstner. Odum var veldig stolt av sin kones kunst. Hun malte ofte landskaper når hun reiste sammen med sin mann til forskjellige steder i USA og i utlandet. Hun var også sammen med sin ektemannen på Huyck Preserve. De fikk to sønner, William Eugene og Daniel Thomas Odum. Deres sønn William døde i ung alder, men rakk å gjøre noe vitenskapelig arbeid som ansatt ved University of Virginia.
Hans forskning dreide seg først om studier av meiser. Senere kartlegging av planter og kartlegging av habitater, som var mer viktig for hans fremtid som økolog. Hans hensikt var å etablere et grunnlag for studier av suksesjoner slik at en kunne planlegge og administrere økosystemer.
Akademiske karriere ved Universitetet i Georgia
I September 1940 fikk Odum en stilling som instruktør for biologi ved University of Georgia (Athens, Georgia). I slutten av 1940-årene ble det arbeidet med en ny læreplan og han mente da at det var et presserende behov for å innlemme økologi. Før dette hadde han oppdaget at hans kolleger knapt viste hva økologi var. Han fikk grunnlagt Institute of Ecology, som senere ble oppkalt etter ham.
Institute of Ecology. Dette var den første frittstående fagenhet ved et universitet som ble dedikert til økologi. Odum grunnla også to forskningsstasjoner da han var ansatt ved University of Georgia: University of Georgia Marine Institute og Savannah River Site.
Økosystemer
I 1940-og 1950-årene var økologi ennå ikke et studiefelt definert som en egen disiplin. Odum mente at andre biologer generelt var lite oppmerksom på hvordan jordens økologiske systemer påvirket hverandre. Han satte søkelyset på økologi som et viktig fag som skal være en grunnleggende dimensjon i utdannelsen av en biolog.
Odum tok i bruk og videreutviklet begrepet økosystem. Selv om det har blitt sakt at begrepet ble oppfunnet av Raymond Lindeman i 1942, dukket begrepet økosystem opp først i en publikasjon i 1935 av den britiske økologen Arthur Tansley. Før det hadde begrepet første gang blitt brukt i 1930 av Tansleys kollega, Roy Clapham. Før Odum var økologien til bestemte organismer og miljøer blitt studert i et mer begrenset omfang innenfor de enkelte underdisipliner av biologi. Mange forskere tvilte på at det kunne bli studert på en større skala eller som et eget fag.
Odum skrev en lærebok i økologi med sin bror, Howard Thomas Odum. Den Odum brødrenes bok Fundamentals of Ecology, som første gang ble utgitt i 1953. Blant annet utforsket brødrene Odum hvordan et naturlige systemer kan samhandle med hverandre.
Ettermæle
Odum hadde som sin siste vilje at et 26 dekar stort område på Middle Oconee River i Athens, Georgia skulle selges og utviklet i henhold til hans planer. Han viste ofte sine venner og kolleger skisser for sin visjon om et grønt samfunn. Planene var at over 50 % av eiendommen skulle bli et beskyttet naturområder med turstier, administrert av Oconee River Landet Trust. Overskuddet fra salget skulle gå til Eugene and William Odum Ecology Fund, etter at 1 millioner dollar var satt av til en professorstilling ved University of Georgia i brødrene Odums navn. Området ble solgt til byggmester John Willis Homes som ærer for deres siste ønsker med Beech Creek Preserve.
Odum finansielle bidrag skulle ikke bare komme University of Georgia til nytte, men også University of Virginia på grunn av hans sønns stilling der, og University of North Carolina, der hans far var en produktiv forsker. Hans rikdom, som delvis kom fra royalties for boken i økologi, skulle komme til gode for de undervisningsinstitusjonene som han mente var viktige. Ecological Society of America deler ut prisen Eugene P. Odum Award for Excellence in Ecology Education, som var finansiert av og oppkalt etter Odum.
Steven Univers
Steven Univers (engelsk originaltittel: Steven Universe) er en amerikansk, animert eventyrserie for barn som først ble sendt på Cartoon Network fra november 2013 til januar 2019. Serien ble skapt av Rebecca Sugar, som tidligere var storyboardtegner og låtskriver for animasjonsserien Eventyrtid, og var produsert av Cartoon Network Studios.
Serien handler om den titulære, unge gutten Steven Univers og hans tre morsfigurer, Perle, Granat og Ametyst, som er romvesen med magiske krefter som kaller seg for Krystall-steinene. Steven og Krystall-steinene beskytter hjemmet sitt, Strandbyen, fra utenomjordiske farer, mens Steven vokser opp og lærer om sine egne krefter.
Serien har også én tilhørende film, «Steven Universe: the Movie», og en epilogsesong, «Steven Universe Future», som i kontrast med resten av serien viser at han lærer å være et menneske, og ikke kun en Krystall-stein.
Stemmer
Sugar nevnte at når hun så etter stemmeskuespillere for de engelskspråklige hovedrollene i Steven Univers, var det viktig at de kunne synge. Hun hadde allerede basert figuren Granat på den britiske musikeren Estelle, og bestemt seg for at Tom Scharpling skulle være stemmen til Greg Univers, og hun så etter personer med teaterbakgrunn i andre viktige roller.
Den engelskspråklige utgaven inneholder også gjesteopptredener fra blant annet Aimee Mann, Nicki Minaj, Ted Leo og Uzo Aduba.
Mottakelse
Steven Univers har hovedsakelig fått gode tilbakemeldinger fra kritikere og publikum, med blant annet 100% fra kritikere, og 88% fra brukere på Rotten Tomatoes. Alan Sepinwall ved Rolling Stone konkluderte sin anmeldelse av serien med at «det er et vidunderlig program av mange grunner, men nysgjerrigheten og den godhjertede ånden til Steven er den viktigste.» Flere anmeldere har hyllet serien for å fremme LHBT-temaer, som det å være ikke-binær, det å komme ut og likekjønnet ekteskap, og håndtering av problemer som «giftige forhold», psykisk helse og selvfølelse. Det er også anmeldere og kanaler som var imot serien på grunn av disse temaene, og Sugar ble fortalt at det var mulig at serien kunne bli sensurert om autoriteter i mer konservative land bemerket det, noe som skjedde i blant andre land, Storbritannia.
Foullah Edifice FC
Foullah Edifice FC er en fotballklubb fra N'Djamena i Tsjad som spiller i toppserien Tsjad Premier League. De har vunnet serien 2 ganger og cupen 1 gang.
Ole Morten Rokvam
Ole Morten Rokvam (født 22. mars 1963 i Oslo) er en norsk keramiker, bosatt i Risør. Han har utdannelse fra Indiana State University (1984–89) og Southern Methodist University i Dallas, Texas (1995-97). Etter flere år i USA, flyttet han tilbake til Norge og har siden blitt boende i Risør, hvor han har etablert et eget galleri.
Ole Morten Rokvams brenningsteknikk (raku) foregår ved at arbeidene blir brent til 1350 grader celsius i en vedfyrt ovn i opptil fem døgn. Gjennom Den kulturelle skolesekken i Aust-Agder har mange elever i grunnskolen tatt del i hans kunstprosjekter. Han har mottatt mange utmerkelser både nasjonalt og internasjonalt for sitt unike arbeid. Som eneste kunstner er han tildelt Aust-Agder fylkeskommunes kulturstipend to ganger – i 2003 og 2012.
Prinsesse Caroline-Mathilde Alper
Prinsesse Caroline-Mathilde Alper er en fjellkjede ved foten av halvøya Holm Land på Nordøst-Grønland. Området ligger i nordre del av Nordøst-Grønland biosfærereservat. Fjellkjeden er oppkalt etter prinsesse Caroline-Mathilde av Danmark (1912–1995).
Prinsesse Caroline-Mathilde Alper strekker seg fra Hekla Sund i sør til Ingolf Fjord i nord. Mot øst avgrenses fjellkjeden av Brede Spærregletscher, og mot vest avgrenses fjellene av Vandredalen og Sæfaxi Elv. Fjellkjedens utstrekning i nord-syd-retning er 55 km, og fjellområdets bredde utgjør 20 km.
Den høyeste fjelltoppen i Prinsesse Caroline-Mathilde Alper oppgis på det viste kartet fra US Air Force å være 1801 moh. En lavere topp på 1737 moh. ligger i den søndre del av fjellkjeden. Det vedlagte danske kartet oppgir ingen høyder for området.
Q-kode
Q-koder eller Q-forkortelser er et internasjonalt standardisert system av tre-bokstavs-koder, med klart definerte standardmeldinger, til bruk i telegrafi og til amatørradiokommunikasjon, fra den gang da man brukte morsealfabetet. Q-kodene er definert i Appendiks 14 i Det internasjonale Radioreglementet (RR) fra Den internasjonale telekommunikasjonsunion (ITU).